CELEX: 31983R1945
Language: el
Date: 1983-07-11 00:00:00
Title: Κανονισμός (ΕΟΚ) αριθ. 1945/83 του Συμβουλίου της 11ης Ιουλίου 1983 περί της εφαρμογής, στην Κοινότητα, των αναθεωρημένων ποσών που ισχύουν για τις τεκμηριωτικές αποδείξεις που προβλέπονται στο πρωτόκολλο αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας

Avis juridique important

|

31983R1945

Κανονισμός (ΕΟΚ) αριθ. 1945/83 του Συμβουλίου της 11ης Ιουλίου 1983 περί της εφαρμογής, στην Κοινότητα, των αναθεωρημένων ποσών που ισχύουν για τις τεκμηριωτικές αποδείξεις που προβλέπονται στο πρωτόκολλο αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας  

Επίσημη Εφημερίδα αριθ. L 192 της 16/07/1983 σ. 0001 - 0001 Ισπανική ειδική έκδοση: Κεφάλαιο 02 τόμος 10 σ. 0033  Πορτογαλική ειδική έκδοση : Κεφάλαιο 02 τόμος 10 σ. 0033 

***** ΚΑΝΟΝΙΣΜΟΣ (ΕΟΚ) αριθ. 1945/83 ΤΟΥ ΣΥΜΒΟΥΛΙΟΥ  της 11ης Ιουλίου 1983  περί της εφαρμογής, στην Κοινότητα, των αναθεωρημένων ποσών που ισχύουν για τις τεκμηριωτικές αποδείξεις που προβλέπονται στο πρωτόκολλο αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (1), που υπεγράφη στο Βελιγράδι στις 2 Απριλίου 1980, και ιδίως το άρθρο 6 του πρωτοκόλλου της αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής » και περί των μεθόδων διοικητικής συνεργασίας·  την πρόταση της Επιτροπής,  Εκτιμώντας:  ότι στο άρθρο 6 του πρωτοκόλλου αριθ. 3, προβλέπεται ότι η Κοινότητα μπορεί, εάν είναι αναγκαίο, να αναθεωρήσει τα ποσά βάσει των οποίων καθορίζεται πότε τα έντυπα EUR 2 δύνανται να χρησιμοποιούνται αντί των πιστοποιητικών κυκλοφορίας εμπορευμάτων EUR 1 και πότε δεν είναι αναγκαίο να προσκομισθούν δικαιολογητικά καταγωγής, όπως προβλέπεται στα άρθρα 6 και 17 του εν λόγω πρωτοκόλλου·  ότι, την 1η Οκτωβρίου 1982, η ισοτιμία των σχετικών ποσών στα διάφορα εθνικά νομίσματα είναι μειωμένη, σε σύγκριση με την αξία τους την 1η Οκτωβρίου 1980·  ότι με βάση την αυτόματη προσαρμογή, ανά διετία, της ημερομηνίας αναφοράς που προβλέπεται στο πρωτόκολλο αριθ. 3, η πραγματική αξία των ποσών που αναφέρονται στα άρθρα 6 και 17 θα μειώνεται· ότι, για να αποφευχθεί η μείωση αυτή, πρέπει να αυξηθεί το ύψος των ποσών αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό που καθορίζεται στο άρθρο 6 παράγραφος 1 δεύτερο εδάφιο του πρωτοκόλλου αριθ. 3, ανέρχεται σε 2 000.  Τα ποσά που καθορίζονται στο άρθρο 17 παράγραφος 2 του εν λόγω πρωτοκόλλου, ανέρχονται αντίστοιχα σε 140 και 400.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 41 της 14. 3. 1983, σ. 2.